
D 
en un periodo cortico tras di otro, 
Aruba a perde un di dos figura ma- 
sha stima y aprecia den comunidad di e 
mundo farandulero y artistico, den per- 
sona di Ruben ‘Scorpio’ Garcia kende 
ayera merdia a fayece den dr Horacio 
Oduber Hospital. 


Fayecimento di Ruben a bin seis siman 
despues cu Etty Toppenberg a fayece, 
otro artista masha conoci y stima den 
pueblo y mientras cu nan a ocupa un 
rol significante den e mundo faran- 
dulero, ambos tabata entre e miho nan 
cu Aruba a yega di conoce den nan 
tereno. Ruben pa añanan largo a esta- 
blece su mes como e figura mas domi- 
nante den farandula como animado 
y tambe como empresario, caminda 
no solamente el a fungi como figura 
conoci como animado di espectacu- 
lonan grandi, el a trece tambe varios 
artista mundialmente conoci pa Aruba. 
C’un estilo unico, un presentacion cu 
simplemente no por a wordo copia, 
Ruben pa hopi aña tabata un di e 
figuranan mas conoci den e mundo 
artistico, a fungi pa “semper” den 
espectaculonan di Carnaval y otro 
eventonan musical grandi, tanto pa 
artistanan local como internacional, 
ya cu su presencia riba scenarionan 
grandi, a duna e evento un toke mas 
special, mas interesante. 


Den eventonan carnavalesco, Ruben 
a fungi como maestro di ceremonia 
tanto pa eleccion di Reina, festivalnan 
di Calypso y Roadmarch, semper 
dunando mas contenido na e espec- 
taculonan aki, mientras cu tambe el a 
gana reconocimento na otro islanan, 
entre otro den eventonan na Corsou. 
Semper c’un sonrisa riba su cara, 
semper de contacto cu tur hende, 
dunando e impresion cu tur hende 
conoce su persona y e tambe a conoce 


tur hende, caminda hopi a trata di imita 
su estilo of forma di haci su presenta- 
cionnan pero nunca nan no a logra di 
crea e mesun impacto cu Ruben a logra 
den su carera. 


Pa hopi aña e tabata e figura principal 
na Canal 90 pa despues sigui su carera 
cu Magic FM di Eireen Croes y ultimam- 
ente el a fungi como Director di Power 
FM, semper duna e miho di su mes, su 
estilo unico y hopi anima. 
E no tabata un artista riba tereno 
musical pero sin duda el a hunga un 
rol igual mes grandi cu e cantantenan 
cu semper a pasa cerca dje of kend- 
enan el a presenta durante di espec- 
taculonan musical, tanto pa artistanan 
local como internacional. 


Varios espectaculo cu otro empresa- 
rionan a trece Aruba, a conta cu su 
presentacion unico, ya cu e tabata un 
figura hopi conoci y aprecia y su pres- 
encia den cualkier evento musical of 
cultural, a duna e eventonan aki un 
toke mas special, halando mas hende 
pa atende esakinan. Ruben tabata 
amigo di tur hende, conoci pa tur 
hende y su forma semper di haci su 
presentacionnan tanto na radio como 
na television, a duna tur e program- 
anan aki un toke special. Den tempo di 
Pasco y celebracion di cambio di aña, 
Ruben pa añanan largo a traha cu ATV 
canal 15 den e Magia di Pasco, hunto 
cu Geraldine Muller pa añanan largo 
creando un ambiente unico di e tempo- 
rada aki, den hopi cas rond di nos isla. 


Durante di celebracion di carnaval 
tur aña, pa hopi tempo Ruben tabata 
e figura principal cu su programanan 
tur atardi na radio, dunando su aporte 
inmenso na celebracion di esaki. 
Mescos cu a sosode cu fayecimento di 
Etty Toppenberg y otro artistanan local 


hopi conoci, nan morto ta dificil pa 
acepta aya cu cerca hopi fanatico, ta 
biba e creencia cu nan idolo no tin mag 
di muri, cu nunca ta tempo pa nan muri 
y esaki tambe ta e caso na e momen- 
tonan aki cu Ruben Scorpio Garcia. 


Su morto a sorprende hopi, el a conmove 
tantisimo hende cu conoce su persona 
di cerca, otronan cu nunca a topa cune 
pero a crea un laso di distancia cu su 
forma artistico cu el a bira conoci p’e 
y awor loke a resta ta pa tur hende 
acepta esaki y realisa cu otro grandi a 
bay laga nos. Un persona cu a pesar 
di su fama, su famia semper tabata lo 
principal pa su persona. Diadomingo 
ultimo el a caba di cumpli 70 aña y a 
drenta hospital pa haci un operacion 
chikito. Sinembargo el a sufri compli- 
cacion cu na final a kita su bida. 
Na 
su 
famia, 
nos 
mas 
sincero 
palabranan di condolencia, cu Señor 
brinda boso tur conformacion den un 
momento asina dificil. 


Ruben Garcia a marca historia 
den mundo farandulero na Aruba 

C 
orte a bin ta tratando riba algun fecha caba caso 
Avestruz, cataloga door di Ministerio Publico como un 
caso di corupcion. 
Diahuebs mainta tabatin cinco acusado den Corte. Banda di 
ex minister Benny Sevinger, tabata presente e acusadonan 
Carlo Mansur, Ninosca Nuñez, Gaby Werleman y Franklin 
Abath. 
E casonan trata awe ta Damira y Lisner, cu ta trata tere- 
nonan otorga na compania di Arubianonan cu despues a 
wordo bendi pa algun miyon dollar. 


E cos incorecto den esaki, segun Ministerio Publico, ta cu 
e personanan aki a haya e terenonan comercial hopi lihe, 
debi na nan lazo cu e minister di e tempo ey, a haci cambio 
despues den e MB y pa despues bende nan compania, cu 
tabata doño di e terenonan. Pa Ministerio Publico esaki ta 
ilegal, a pesar cu e ex mandatario a bisa cu ta hopi proyecto 
a wordo desaroya di e mesun forma aki den pasado. 


Sevinger a splica cu p’e tabata importante pa desaroya e 
proyectonan, pero si di berdad e intencion tabata a saca 
probecho personal Gobierno lo no a otorga e terenonan aki. 
Saca probecho ta algo cu, segun e acusadonan, no tabata 
den nan pensamento. Simplemente ora cu nan a haya un 
bon oferta, a dicidi pa laga e compania bay. 
Abogadonan lo mester bay convence Hues, ora cu nan chens 
yega, cu e procedura aki kisas no ta bunita pero nada ilegal. 


Kico Fiscal mes ta pensa di esaki lo tende otro siman. 
E terenonan otorga na e companianan ariba menciona, 
tabata destina pa construccion di apartamentonan vaca- 
cional. 


Loke pa Hues tabata cuestiona ta con lihe e peticion di e dos 
companianan aki a wordo procesa, manera a wordo cues- 
tiona den otro casonan tambe. Sevinger a bolbe duna e 
mesun splicacion di con esaki ta sosode. 


Loke pa Hues ta straño ta con lihe e acusadonan aki a 
logra haya aprobacion pa e terenonan. Den dos dia a haya 
contesta cu no tin nada contra pa nan haya e tereno. Abath 
di su banda a splica u biaha mas cu si e haya un copia firma 
door di e minister, pe esey ta un aprobacion y ta procesa 
esaki. E hecho cu e hendenan tin acceso facil na e minister 
ta debi na su maneho di open door policy. Pero e peticion 
semper mester wordo haci na DIP. 


Casi na final a bin un punto treci door di Sevinger kende a 
bisa cu mesun cos cu ta acusa tur hende den e caso aki a 
sosode cu un otro proyecto den cual ta envolvi hendenan di 
MEP. Eynan e compania cu tabatin e tereno a haya miyones 
den e transaccion aki. Pero OM a dicidi di seponeer e caso 
en cuestion ey. 


Dia 9 di november ta sigui cu tratamento di e caso aki. 


E 
ntrante 15 di november, 2022 ta 
ahusta e prijs di gas domestico. E 
prijs pa cada cilinder di 100lbs. lo ta 
AFl. 60,00 te cu un proximo aviso. Lo 
revisa e prijs di gas domestico na co- 
mienso di cada kwartaal. Entrante 
prome di januari, 2023 e prijs domes- 
tico lo ta aplicabel ariba e prome 4 cil- 
inder cu un cliente domestico cumpra 
den un aña. Pa e di 5 cilinder en adel- 
ante, e cliente domestico ta paga e pri- 
js normal cu ta vigente na momento di 
compra di e cilinder. 
E prijs di LPG (gas pa cushina) ariba 
mercado mundial a conoce un subida 
continuo den e ultimo añanan y esaki 
no a keda refleha den e prijs pa un 


cilinder di 100lbs. pa uzo domestico. E 
prijs actual di AFl. 46,38 pa un cilinder 
di gas domestico ta bou di e prijs di 
importacion. 


Cu e cambio den prijs Arugas ta sigui 
traha pa garantisa pueblo di Aruba un 
producto di bon calidad na un prijs cu 
ta refleha e mercado mundial actual. 


Caso Avestruz pa OM ta nada mas cu corupcion 


Dia 15 di november awo prijs di gas ta bira 60 florin 

U 
n biaha mas tratamento di caso Avestruz a bolbe lan- 
ta y crea duda den kico Ministerio Publico kier logra cu 
henter e caso aki contra Parlamentario Benny Sevinger y 
otro sospechosonan. 
Ayera mainta durante tratamento di e caso aki contra di 
algun di e sospechosonan, Hues cu a trata e caso aki, a 
duna muestra di un falta total di conocemento di henter e 
proceso aki cu tin aki na Aruba, caminda tin hendenan local 
cu ta presenta un proyecto na gobierno (redaccion: cualkier 
gobierno) pa construi un of otro proyecto. 
Na mes momento sinembargo semper, pa decadanan largo, 
ta presenta un of otro comerciante of inversionista grandi, 
cu ta interesa den desaroya e proyecto aki y ta negocia cu 
esunnan local pa tuma e proyecto over. 


Hues a menciona na varios ocasion ayera, cu e sospecho- 
sonan den e caso di Avestruz, a gana hopi placa cu e forma 
di procede aki pero ningun caminda te cu awor, por punta 
dede cu esaki ta algo ilegal y cu e ta contra ley. 
Pa añanan largo e forma di procede y di actua aki a tuma 
luga, caminda hopi ciudadano Arubiano, a yega di aplica 
pa tereno pa ehecuta un proyecto turistico grandi pero 
despues ta bende e proyecto y e tereno cu representan- 
tenan di hotelnan grandi. 


Varios di e hotelnan grandi cu ta establece awendia na 
Aruba, a cana e mesun ruta aki, a tuma over proyectonan 
cu ya tabata den nan proceso inicial y a paga miyones pa 
esakinan, ya cu nan tabata interesa pa expande nan hotelnan 
aki na Aruba. 


No ta un practica nobo, tampoco e ta algo ilegal pero ayera 
atrobe henter e proceso ta duna e impresion cu ta buscando 
si un di e hendenan aki lo a pasa placa bou di mesa pa 
Parlamentario Benny Sevinger pero cu ainda no tin prueba 
di esaki. 
Pruebanan tin na cantidad di e mesun tipo di desaroyo aki, 
caminda enberdad e unico cos cu por acusa e sospecho- 
sonan di a haci, ta di bende nan vision y tereno demasiado 
lihe cu inversionistanan di exterior pero cu tin algo ilegal cu 
esaki, ainda no a keda confirma. 


Sinembargo mirando e desaroyo aki den e caso Avestruz, e ta 
bolbe confirma cu Ministerio Publico no kier perde cara den 
e caso aki, mescos cu a sosode den e caso di Ibis, caminda 


tampoco a logra e proposito pa cual a persigui formalmente 
ex Minister Paul Croes. 
Ta bisto cu loke Corte den Prome Instancia ta purbando di 
haci visiblemente, ta di scapa cara di Ministerio Publico, 
persiguiendo un grupo di hende cu a haya tereno y despues 
a bende esakinan, algo cu tin decadanan largo tumando luga 
caba sin cu entre otro Parlamento a actua contra di esaki. 


AWEMainta ta bolbe insisti cu detayenan cu ta bin dilanti 
durante tratamento di e caso Avestruz aki, como tambe e 
caso Ibis y kisas tambe pa e caso den futuro di Flamingo, 
ta Parlamento di Aruba tin cu pone un fin na e desaroyo aki, 
stipulando reglanan estricto cu cualkier Minister of gobi- 
erno tin cu aplica, na momento di otorgamento di un tereno 
di gobierno pa un of otro proyecto grandi. 
Ya caba tin un maneho stipula pa loke ta tereno erfpacht pa 
cualkier ciudadano cu kier haya un tereno pa construi un 
cas, caminda a stipula un serie di exigencia nan cu ta haci 
dificil pa no solamente haya un pida tereno pero e ciudadano 
tin otro obligacionnan financiero pa cumpli cu nan prome cu 
e por haya un pida tereno. 


Si por a regla esaki pa ciudadanonan cu kier construi un 
cas, ta mas cu claro cu Parlamento por presenta un cambio 
di ley cu ta stipula bou ki condicion un inversionista por 
haya un pida tereno pa un proyecto grandi y mara e inver- 
sionista aki of su compania, na cierto reglanan cu ta haci 
dificil pa e bende e tereno aki cu otro compania cu no a haci 
e peticion pa tereno. 


Historia di proyectonan hotelero 


Semper a conoce mesun forma di 
procede cu caso Avestruz y otronan 

R 
ecientemente Organo Ehecutivo AZV (OE AZV) a inicia e proceso di 
destaho publico pa e cuido medico den exterior, specificamente Co- 
lombia. Aki ta unda OE AZV a tene e prome reunionnan informativo y 
orientativo cu’n total di cinco hospital di Colombia cu a mustra interes y 
ta califica pa participa na e proceso aki. 


Ban reforma pa garantisa 
Manera ta conoci, no solamente OE AZV mester a introduci cambio 
dentro di e lista di remedi, pero tambe mester cumpli na e peticion 
pa traha na un forma mas eficiente. Un di e areanan cu OE AZV kier 
mehora y organisa mas miho ainda compara cu e añanan anterior ta e 
cuido medico den exterior. Ya caba den pasado OE AZV a aplica destaho 
publico pa varios otro area di cuido medico, por ehempel pa materi- 
alnan di cuido y tambe pa e cuido medico den exterior. A reevalua e 
sistema di cuido medico unda na 2012 a stop di traha cu broker y a 
bay over na contracta directamente cu e hospi- 
talnan na Colombia. E trayecto di reevaluacion a 
bolbe tuma luga na 2019, sin embargo debi na 
e pandemia di covid-19 mester a para tur cos. 
Awor na 2022 ta inicia e trayecto bek. 


Meta di e destaho publico 
OE AZV ta sigui cumpli cu su meta principal esta 
pa obtene calidad, eficiencia y accesibilidad di 
cuido medico na e miho prijs posibel pa cada 
asegurado. Un di e metodonan pa sigura cu 
cuido medico ta di calidad, accesibel y finan- 
cieramente manehabel ta pa medio di un compra 
di servicio y cuido medico strategico. 


Rekisitonan pa participa 
E trayecto mes ta uno cu lo tuma alrededor di 8 
luna den total y ta distingui diferente etapa. Cada 
hospital cu ta desea di participa mester cumpli 
na diferente rekisito stipula dentro di e “terms of 
reference”, cual ta un documento cu ta describi 
tur rekisito na cual e hospitalnan interesa pa 
participa mester cumpli pa finalmente yega na 
duna OE AZV un oferta. OE AZV recientemente 
tabata di bishita na Colombia pa asina oficial- 
mente inicia e proceso. Varios reunion orienta- 
tivo a tuma luga unda OE AZV a duna splicacion 
di e destaho publico y tambe a scucha e pregun- 
tanan di e diferente hospitalnan. Riba e imagen 
por mira ora e grupo di trabou di OE AZV a reuni 
cu profesionalnan di Fundacion Santa Fé de 
Bogota. 


A cuminsa proceso pa destaho publico 
di cuido medico cu lo dura ocho luna 

D 
iahuebs mainta departamento di Labor, Po- 
lis, GNC y Cea a start un accion ariba per- 
sonanan ilegal trahando den diferente negoshi. 
Nos a logra capta un di accionnan, cu tawata 
ariba Hong Kong Supermarket situa na Paradera. 
Na nos yegada ya e van nan di CEA tawata carga 
y nos a capta cu ainda algun mas tawata ser 
poni aden. 
Ta trata segun a wordo bisa na e sitio, cu lo tawata 
un iniciativa di parti Departamento di Labor y 
hunto cu e otro departamentonan menciona 
ariba a drenta varios negoshi. 
A concentra ariba e warehouse nan di e estab- 
lecimentonan. Mucho informacion detaya no tin 
na e momento aki. 
E momento cu nos tawata na e supermarket a 
ser papia di entre 20 cu 30 persona deteni, cu lo 
wordo pasa over pa Guarda Nos Costa. 
Nan lo controla ken si y ken no ta ilegal ariba e 
isla, esaki debi cu kisas e momento eynan algun 
di esnan deteni no por a prueba cu nan ta legal 
ariba Aruba. 


Razia ariba varios warehouse: 


Accion grandi contra ilegalidad ariba Aruba 

D 
iamars marduga pa 2.30 polisna a bay na AIB bank den 
Zuidstraat caminda a drenta informacion cu lo tin chol- 
ler drumi riba stupi di e edificio. 
Na e sitio polisnan a topa cu e conocido di nan di inicial L 
kende tabatin tur su tasnan di biaha banda di dje y el a ser 
lanta y core for di e sitio. 
Na momento cu polisnan kier a bandona e sitio, nan a bin 
topa cu caha sospechoso den cual tabati algo y den dje 
tabatin algun cahita chikito. 


Riba e caha grandi tabata scirbo “Elegand Silla de Bar” un 
den e caha a bin haya algun cahita di entre otro ‘Kennedy 
Home Furniture” y otro cahita di color cu entre otro 
nomber di “Mon Beau Noel’ y tambe uno di “Tube Luminieux 
Multicolore” cu ta un caha di luznan di color. 


En total tabata trata di shete cahita y polis a confisca tur y a 
warda esakinan na warda di polis pa asina doño di esakinan 
pasa busca nan. 


A 
ña 2022 lo drenta historia politico 
di nos pais, como un aña caminda 
pueblo a ricibi sla tras di sla, golpi tras 
di golpi, pa medidanan cu a bin di tur 
banda riba ciudadanonan di e pais aki. 
Un pandemia cu a laga su rastro atras 
den mayoria di cas rond di e isla, un 
inflacion cu ta e pio cu pueblo a yega 
di conoce, aumento di prijs di gasolin 
cu a haci tur cos mas caro, aumento 
di prijs di awa y coriente, aumento di 
schoolgeld y desde 15 di November 
entrante, aumento di gas. 
Pueblo ta sigui wordo persigui pa un 
inflacion cu e mester enfrenta su so, sin 
perspectiva y sin speransa, ya cu for di 
2017, no por spera ningun yudansa for 
di e dos gabinetenan Wever Croes cu a 
bin ta dirigiendo e pais den e tempo di 
crisis aki. 


Ayera mainta por a mira un Minister 
nobato, un minister cu no tin nocion 
di kico ainda ta gobernacion di e pais 
pero kende en realidad ta hogando den 
un maneho malo di su gobierno, ya cu 
Minister Geoffrey Wever mescos cu su 
colega Minister Ursell Arends, ta prac- 
ticamente gobernando nan so, para 
riba un isla nan so sin sosten di resto 
di e gabinete. 
Anunciando aumento di prijs di gas 
pa uzo domestico, pueblo ta mira su 


cartera sigui bira bashi, sin 
cu tin indicacion cu dentro 
di poco gobierno di Minister 
Wever, lo por presenta un solu- 
cion pa alivia e peso grandi 
aki riba situacion financiero di 
hopi famia. 


Minister Wever sin duda ta 
presenta su mes den un forma 
masha etico, cu masha bon manera 
pero ayera e tabata simplemente un 
mensahero di mal noticia, un mensa- 
hero di maldad pa gobierno cu e 
aumento di prijs di boter di gas. 
Gobierno ta sigui actua mescos cu ta 
normal tur e aumentonan aki cu e ta 
somete pueblo na dje, sin cu di otro 
banda ta brinda pueblo un alivio pa 
tanto sacrificio financiero cu tur hende 
tin cu haci. 


No tin espacio pa mas medida, den 
cartera di pueblo no ta keda placa pa 
sigui cubri un maneho di un gobierno 
cu no a sirbi e interes di pueblo pero si 
otro interesnan partidista. 
Ayera mainta un biaha mas tabata 
asombroso con un minister di gabi- 
nete Wever Croes II, por para den un 
conferencia di prensa y anuncia otro 
medida riba lomba di pueblo y keda 
trankilo den esaki. 


Ta increibel con e actual gobierno ta 
tuma un pueblo humilde y respetuoso 
haci di e forma aki, ya cu ta e propio 
gobierno aki a papia di busca solucion 
sin tuma medida pero e dos gobier- 
nonan di Prome Minister Evelyn Wever 
Croes, ta bay den historia como e gobi- 
erno cu mas medida a tuma contra 
pueblo. 


E gobierno cu mas a gaña pueblo, 
presentando un vision falso pa despues 
bira e gobierno cu mas a castiga pueblo 
cu cantidad di medida, mientras cu 
ainda tin mas medida na caminda pa 
inicio di 2023. 
Unico suerte cu gabinete Wever Croes 
I y II ta core cune te ainda, ta e pasiv- 
idad di e pueblo Arubiano, cu ta sigui 
hopi calmo ainda bou di un presion di 
un maneho asina abusivo, ya cu real- 
mente gobierno ta abusando di pueblo 
su bondad. 


Aumento di prijs di gas 


Pueblo ta haya otro golpi di un 
gobierno incapacita pa yuda pueblo 


A core cu choller pero a haya cahitanan di regalo 

D 
iamars anochi algo prome cu mey anochi polisnan ta para un auto 
Hyundai Accent na altura di Tanki Flip y a dicidi di duna e chauf- 
feur señal pa para y esaki a sosode tambe. Ora cu polisnan a yega na e 
auto nan a haya holo mesora di marihuana y a pidi e chauffeur femeni- 
no pa su rijbewijs loke e no tabatin cune y a pidi tanto chauffeur como 
pasahero pa baha for di auto. A bau over na listra den e auto y a bin 
haya dos sigaria di marihuma mita huma y tambe un otro cu no a ser 
cendi ainda y tambe a bin haya un cuchiu di cushina, un siguria vape 
den cual tabatin azeta di marihuana. Tambe a bin haya varios apara- 
to manera lighter un un tubo di plastic den cual tabatin resto di mar- 
ihuana y tur esakinan a keda confisca mientras cu a duna e chauffeur 
un proces verbaal y tambe a duna tur dos un skwal. A hiba tur loke a 
wordo confisca pa warda di polis na Santa Cruz camidna a bay over na 
destrui esakinan. 


DIAHUEBS mainta den careda di 10’or nos a 
bin topa cu boksmento cu a hala nos atencion. 
Ariba e crusada aki un flatbed di e Aurora Funeral 
Home a haya su mes envolvi den un accidente. E 
lo a subi dal contra un auto color preto. 
Por mira cu e flatbed di e cas Funeral tawata 
transportando un caha di morto bieu, posible- 
mente cu a caba di wordo saca pa bay benta 
afo. No tawata tin hende herida, pero si a pone 
e trafico para un rato pa mira e boksmento aki 
unda por mira un caha di morto benta patras. 


Flatbed di cas Funeral transportando 
caha di morto envolvi den accidente 


Auto sin luz y number pero cu marihuana 


A 
lgo despues di mey anochi di dialuna un patruye corien- 
do rden Tanki Flip rumbo pa Kibaima, a bin tuma nota 
di un auto Mitsubishi cu ora cu el pasa banda di e rotonde, 
polisnan a nota cu e no tabatin plachi di number na e parti 
patras y tampoco e luznan patras tabata funciona. 
A logra di para e auto y den e auto tabatin tres persona sinta 
di cual uno den e parti patras a cuminsa haci sospechoso y 
un di e polisnan a nota cu e tipo akid i inicial Y, tabatin un 
tas colga rond di su carganta cu poco poco el a saca for di 
su nek a trata di sconde esaki riba bom di e auto. 
A acerca e tipo aki y a puntre si e tas ta su persona y el a 


admiti esaki y polisnan a pidi permiso pa listra den e tas loke 
e homber Y a permiti tambe y eynan a bin haya algun sigaria 
di marihuana, un poti di plastic cu resto di marihuana den 
dje, tambe a haya cuater saco chikito di plastico c’un purio 
blanco cu ta mustra ria cocaina, tambe e tabatin un coy 
pisa y un celular preto, vaios cos di feita, un suma di placa, 
sigaria, un yabero un tubo di plastic y algun herment. 


A base di e hayasgo aki, a bay over na detencion di e persona 
aki kende a wordo trnsporta pa warda di polis na San Nicolas 
caminda a bay over pa su detencion pa e wordo interoga. 


Otro auto cu marihuana 
descubri durante di control 

AWEMainta 
Politica 
Diabierna, 4 November 2022 


T 
a berdaderamente hopi tristo, di 
basta tempo caba Hulp Bestuur- 
skantoor San Nicolas ta den un estado 
deplorabel. Servicio cu ta wordo duna 
na comunidad di San Nicolas ta hopi 
limita. Awo a yega asina leu cu e mes- 
ter a wordo cera. Mi ta compronde cu 
el a wordo cera paso ta toca un prob- 
lematica di siguridad tanto pa e traha- 
donan y siguridad pe cliente. Ta hopi 
tristo y ta lamenta cu esaki mester a 
sosode. Di tur e MFA cu a wordo tra- 
ha na Aruba, e edificio di San Nicolas 
ta un di nan cu mester a wordo traha 
prome. Tabatin un presupuesto dis- 
ponibel pa tur 5 MFA y na final di dia net 


esun di San Nicolas no a wordo traha, 
door di un mal maneho. Na luna di april 
ultimo durante tratamento di e presu- 
puesto 2022 mi a entrega un mocion 
unda mi a urgi gobierno pa duna aten- 
cion na Hulp Bestuurskantoor di San 
Nicolas, pa un dia e bira un MFA com- 
pleto pa asina e pueblo di San Nicolas 
tambe ta mas cerca di cas pa cu Cen- 
so y Belasting. Consecuencia di a cera 
di Hulp Bestuurskantoor ta cu un pa- 
pel di 5 florin awo ta bay costa bo 10 
florin, paso bo mester paga bus pa bay 
bin bek. Otro siman Parlamento di Aru- 
ba ta trata presupuesto 2023 y sigur 
mi lo trece mi mocion dilanti atrobe y 


puntra Gobierno kico ta e causa cu e 
Hulp Bestuurskantoor ta den estado 
deplorabel, no solamente e servicio ta- 
bata minimal pero cu a yega na e pun- 
to cu mester wordo cera. Mas impor- 
tante pa sa kico ta bay ta e solucion y 
riba ki termino. 


P 
ronto presupuesto 2023 lo wordo 
trata den Parlamento di Aruba. E 
presupuesto aki ta un muestra grandi 
di e enfoke y seriedad cu cual nos go- 
bierno ta trahando pa nos pais. Gobier- 
no di Aruba a splica recientemente cu e 
economia di Aruba a crece di un forma 
formidabel. Pais su entradanan tam- 
be a subi y gobierno a uza e placa aki 
pa baha e deficit di presupuesto 2022 
di 227 miyon pa 148 miyon, y aworaki 
probablemente di 148 miyon pa alred- 
edor di 113 miyon. Ademas nos por a 
wak cu Banco Central di Aruba a saca e 
rapportnan di e prome y di dos kwarta- 
al den cual e ta declara cu e economia 
di Aruba a crece cu 16.2% y 5.7% re- 
spectivamente compara cu 2021. 


Nos turismo, nos pilar economico di 
mas importante a produci recordnan 
den e ultimo 6 lunanan compara cu 
2019, cu tambe tabata un aña record 
pa nos pais. Tur e factornan aki ta 
contribuyendo cu gobierno por manda 
pa Parlamento un presupuesto 2023 


cu un deficit chikito y hasta a bisa cu 
un nota di cambio lo por bin, cu lo 
indica un presupuesto balansa of cu un 
surplus chikito. 


Como representante di pueblo mi kier 
pone enfasis riba e logro aki. Pakico? 
Pasobra nos trabao ta pa controla y 
cuestiona gobierno, sinembargo ora 
tin logronan importante pa nos pais, 
mester elogia esakinan tambe. Alabes 
e ta importante pa remarca cu esaki no 
ta e prome biaha cu Gabinete Wever- 
Croes a logra un surplus chikito. Na 
aña 2019 tambe a logra esaki. 


Pa Aruba por drecha, mester drecha e 
economia, mantene un nivel aceptabel 
di gastonan publico y subi entradanan 
di pais Aruba. Esaki semper mester 
ta e meta. Di e forma aki pais Aruba 
por cuminsa paga y baha e megadebe 
desastroso cu e signatura berde a laga 
atras. Den ocho aña di gobernacion 
di AVP semper a laga deficitnan atras 
entre 180 miyon pa casi mey biyon pa 


aña. Tur hende por goberna tira cu placa 
y construi proyectonan di un forma 
iresponsabel. Esaki a costa pueblo cu 
nos economia, GDP y pais a keda hipo- 
teca pa mas di 90%. Presupuestonan 
di AVP cu hasta gobernador a rehusa 
pa firma, pasobra e deficitnan y konkel- 
mento den esaki tabata grandi. Esaki 
Gradus di CAft mes a declara den un 
entrevista cu Rene de Zwart na 2018. 


Ta pa e motibo aki e presupuesto di 
2023 ta duna pueblo speransa atrobe 
cu nos ta riba e bon caminda di recu- 
peracion. Pueblo por a wak cu hasta 
Hulanda a kita aanwijzing, y cu gobi- 
erno ta haciendo e trabaonan nece- 
sario pa logra un presupuesto cu ta 
aceptabel pa RMR. 
Secretario di Estado Alexandra van 
Huffelen a reconoce esaki publica- 
mente. Naturalmente ainda falta hopi 
mas pa logra e recuperacion di nos 
pais, sinembargo cu pasonan chikito 
y stabiel nos economia poco poco lo 
wordo salba. 


Parlamentario Alvin Molina (MEP): 


Awo un papel di 5 florin lo costa bo 10 florin 


Parlamentario Marco Berlis (MEP): 


Presupuesto 2023 ta un logro grandi pa gobierno 

AWEMainta 
Comunidad 
Diabierna, 4 November 2022 


D 
epartamento di Asuntonan Economico, 
Comercio y Industria pa medio di su uni- 
dad Exprodesk y segun maneho economico di 
Minister di Economia, Comunicacion y Desar- 
oyo Sostenibel, Sr. Geoffrey Wever, ta invita tur 
empresario local y (futuro) exportadonan riba 
diabierna 11 november di 9.00am pa 12.30pm 
na Hilton Aruba Caribbean Resort & Casino. E 
evento aki, cu lo conmemora e di 5 aña di ex- 
istencia di Exprodesk, lo concentra riba infor- 
macion practico y extenso pa e participan- 
tenan riba ‘doing business’ cu e mercadonan 
den Norte America, Europa, Caribe y Asia. E 


evento aki ta pa esnan cu tin interes den am- 
plia nan negoshi den futuro riba mercadonan 
internacional. Esnan cu kier combersa cu ex- 
pertonan for di e mercadonan di Norte Ameri- 
ca, Europa, Caribe y Asia riba oportunidadnan 
comercial, y esnan cu kier haya mas informa- 
cion di productonan traha na Aruba. Pa medio 
di charlanan y despues e sesionnan Business- 
2Business, lo haya informacion general y per- 
sonaliza di expertonan comercial, empresari- 
al, huridico, logistico y mas. 


Participacion ta gratis. Solamente mester 
registra, pasobra cuponan ta limita. Join nos 
y registra via e siguiente link: https://cutt.ly/ 
New-Frontiers 


Exprodesk a inicia na Departamento di 
Asuntonan Economico, Comercio y Industria 
riba 11 di September 2017, pa promove 
exportacion. Exprodesk a sa di haci e tarea aki 
exitosamente cu seminarionan cu temanan 
al caso pa e exportado, cu proyectonan den 
cooperacion cu organisacionnan di diferente 
paisnan (e.o. Hulanda, Colombia y Republica 
Dominicana), y cu entrenamento extenso di 
gruponan di enfoke pa un plan di exportacion 
y señalamento di retonan den e clima empre- 
sarial pa un maneho di exportacion mas atrac- 
tivo. Riba 11 november binidero lo celebra e 
existencia y exito di Exprodesk, durante un 
evento cu lo inicia oficialmente door di Minister 
Geoffrey Wever di Asuntonan Economico, 
Comunicacion y Desaroyo Sostenibel. Otro 
oradornan local y internacional durante e dia 
aki lo ta Sr. Manuel Pila (experto mercado 
Norte America), Sra. Michelle Low Chew Tung 
(experto mercado Asia), Sra. Taiana Mora- 
Ramis (experto mercado Republica Dominica), 
Sra. Soelan Daal (experto mercado Europa), 
Sr. Sam Kruiner (experto mercado Caribe), 
Sra. Lay Hing de Kort-Yee y Sr. Frits Israel 
(expertonan riba exportacion). 


Pa mas informacion por tuma contacto cu 
Sra. Sharon Meijer di Exprodesk na s.meijer@ 
deaci.aw 


Exprodesk ta invita nos comerciantenan 
pa participa na ‘Reaching New Frontiers!’ 

AWEMainta 
Comunidad 
Diabierna, 4 November 2022 


P 
articipacion civico di cada ciudada- 
no pa contribui na crea un Comu- 
nidad y un miho Pais, ta inspira pa e 
concepto di “E BON COMUN”. 
Den linea di continuacion di e exitoso 
simposio “The Restoration of THE 
COMMON GOOD”, unda a lansa e 
concepto idealistico “E BON COMUN”, 
Plataforma Hobennan Porfesional y 
Partido a anuncia y invita nos comu- 
nidad pa participa activamente na 
THINK COMMON GOOD BEACH CLEAN 
UP EVENT. 


Hoben Profesional, Wendrick Cicilia 
acompana pa nos campion mundial 
windsurfer Sarah-Quita Offringa, a hasi 
un invitacion na nos comunidad pa 
participa na e THINK COMMON GOOD 
BEACH CLEAN UP, Diadomingo 27 di 
Novemeber pa 9or di mainta iniciando 
na GRAPEFIELD/BOCA GRANDI. 


Think Common Good! 
Wendrick Cicilia a expresa cu ‘E Bon 
Comun’ ta reta cada ciudadano di tur 
generacion pa no solamente enfoca 
ariba nan propio interes, pero participa 
activamente na crea y realisa un bien- 
estar general. 


Ta momento pa nos pensa ariba e 
Bon Comun di nos Pais. Nos por logra 
cosnan bunita, si nos uni nos forsa pa 
un meta noble. Un esfuerso colectivo 
pa nos por mantene nos recursonan 
natural bunita y limpi, ta beneficia nos 
tur cu ta orguyoso di nos Pais Aruba. 


E Bon Comun ta fundamental pa func- 
ionamento di nos sociedad. Nos mester 
renoba nos compromiso pa mehora 
nos Pais. ONE ACT AT A TIME, nos ta 
transforma nos Pais. Ta momento pa 
nos cuminsa practica e pensamento di 
E BON COMUN!, 


Empatia, 
solidaridad, 
participacion 
civico y amor pa Pais y Pueblo ta 
idealnan cu ta inspira pa E BON COMUN, 
e ta un grato placer pa trece nos comu- 
nidad hunto pa un causa noble pa nos 
Pais, y asina inspira nos comu- 
nidad cu E BON COMUN ta 
e guia pa e desaroyo social, 
economico y politico cu nos ta 
desea. 


Aruba ta nos Cas y e ta 
nos responsabilidad pa nos 
mantene limpi, pa nos ciudada- 
nonan y nos bishitantenan por 
disfruta di esaki. Acompaña pa 
miembro di tur generacion y 
alabes den presencia di Sarah- 
Quita Offringa, Wendrick Cicilia 
representando 
Plataforma 
Hobennan Profesional a haci 
un invitacion cordial pa cada 
miembro di tur generacion pa 
uni cu nos, y duna un contri- 
bucion positivo na mehora- 
cion y bienestar general di nos 


Pais Aruba. Nos no mester laga e BON 
COMUN na un pensamento, pero tambe 
nos mester practica e BON COMUN. Un 
biaha mas nos ta trece nos comunidad 
hunto pa un causa noble cu ta sirbi 
bienestar general di Pais Aruba. 


Un invitacion cordial pa registra y 
participa na nos prome edicion di 
“Think Common Good Beach Clean Up 
Event”, dia 27 di november, diadomingo 
9or di mainta, iniciando na grapefield/ 
boca grandi! 


Wendrick Cicilia y Sarah-Quita Offringa ta anuncia: 


Think Common Good Beach Clean Up 

AWEMainta 
Comunidad 
Diabierna, 4 November 2022 


G 
amma IT Solutions ta anuncia cu a firma un con- 
tract cu un distribuidor nobo cu ta Zamcorp y asi- 
na Payroll Pro HRM ta oficialmente drenta e mercado di 
Guyana. Riba 2 november den e ballroom di Pegasus Ho- 
tel na Georgeotown, Guyana, e partnership entre Zam- 
corp y Gamma IT Solutions a wordo haci oficial. Payroll 
Pro HRM ta un software di payroll y Human Resources cu 
ta hopi conoci na Aruba y henter Caribe. E la wordo crea 
specificamente pa tur cliente di e region Caribe, door di 
desaroyador di software local, Gamma IT Solutions. 


Payroll Pro HRM ta conta cu diferente distribuidor cu tin 
mas di 25 aña ta bende, implementa y support e pakete 
di software den diferente parti di nos region Caribe. 
Zamcorp tin mas di 5 aña ta duna servicio na clientenan 
den e sector publico y priva. Nan tin un ekipo profesional 
y cu hopi experiencia den e area di accounting software 
y lo ta encarga cu e benta y support di Payroll Pro HRM 
den e mercado di Guyana. 


E director di Zamcorp, Irzad Zamal ta comparti “Payroll 
Pro HRM ta adapta na e mercado di Guyana y na e leynan 
di belasting local, e ta cumpli cu tur e exigencia di e 
banconan local y lo yuda pa procesa payroll di un manera 
mas lihe. Ademas, e tin hopi funcionalidad manera e 
self-service portals unda cu usuarionan por log in via 
nan mobile app y haci un peticion na nan departamento 
di HR.” 
Gamma IT Solutions ta orguyoso di por asocia cu 
Zamcorp y tin e meta di por hiba e beneficionan extraor- 
dinario di Payroll Pro HRM na organisacionnan comercial 
y gubernamental na Guyana. 
Frank Baks, Director di Business Development ta 
comparti, “Nos semper ta hopi contento di por expande 
den un mercado nobo y nos tin confiansa cu Zamcorp tin 
e motivacion y experiencia pa por alcansa hopi cliente 
nobo na Guyana.” 


Gamma IT Solutions y Zamcorp lo traha hunto pa e 
crecemento di Payroll Pro HRM den e Mercado di Guyana. 
Claramente, Payroll Pro HRM ta birando cada dia cu pasa 
un producto importante di exportacion pa Aruba. E soft- 
ware local caba ta wordo uza na Curacao, Boneiro, St. 
Maarten, St. Eustatius, Saba, Surinam, Jamaica y awo 
Guyana. Gamma IT Solutions ta contento di por comparti 
Payroll Pro HRM, un software local, cu mercadonan nobo 
den exterior. 


Payroll Pro HRM ta anuncia 
distribuidor nobo y un mercado nobo 


15 


AWEMainta 
Comunidad 
Diabierna, 4 November 2022 


M 
anera ta conoci, siman pasa diad- 
omingo partido Movimento Elec- 
toral di Pueblo (MEP) tabatin sorteo di 
e grandioso rifa “Un Aruba Stabiel cu 
MEP”. Desde inicio partido a compro- 
mete cu parti di e fondonan recauda, 
lo wordo entrega como donacion na 
un instancia cu tin necesidad di esa- 
ki. E siman aki partido tabatin e grato 
placer pa haci entrega di cheque di Afl 
3.000,- na “Fundacion Ban Uni Man pa 
Cria Nos Muchanan”. 


E fundacion a traves di e fondo aki 
lo por yuda 5 mucha haya desayuno 
tur mainta na scol, pa un aña largo. 
Fundacion Ban Uni Man pa Cria Nos 
Muchanan sigur merece e fondo aki, 
pa nan inmenso y bunita trabou cu nan 
ta haci y considerando cu actualmente 


nan tin problema cu fondo. 
Lider di Partido MEP Evelyn Wever - 
Croes ta gradici sr. John Fun pa e bunita 
trabou cu ta eherce a traves di e funda- 


cion y ta spera di curason cu e fondo ta 
yuda na e bon causa aki. ‘Danki na tur 
cu a haci e rifa un exito cu nos por a 
haci e donacion!’ 


N 
ovember ta luna di derecho di mucha. E derechonan di 
mucha ta conta pa muchanan di 0 pa 18 aña. Paisnan 
rond di mundo a firma un acuerdo na Nacionnan Uni, incluy- 
endo Aruba. P’e luna di derecho di mucha, Fundacion Pa Nos 
Muchanan ta organisa e campaña anual di pintura pa tur 
muchanan entre 4 y 12 aña. 


Con pa participa: 
Scoge un di e derechonan di mucha y pinta un pintura tocante 
e derecho cu bo a scoge. Pa participa, saca un potret di 
bo pintura y manda nos hunto cu bo nomber y number di 
telefon na info@fpnm.aw of Whatsapp 699-8900 


Ultimo dia pa manda bo pintura ta diamars, 22 di november 
2022. 


E pinturanan mas creativo lo forma parti di nos posternan 
(pa aña 2023). 


Algun derecho cu por scoge 
Tur persona bou di 18 aña tin derecho: 
• Riba bida y desaroyo 
• Riba nomber y nacionalidad 
• Riba amor, cariño y comprension 
• Di tin un cas, paña, alimentacion sano y awa limpi pa bebe 
• Pa hala rosea den aire limpi 
• Pa hunga y tempo pa sosega 
• Pa expresa su opinion 
• Riba privacidad 
• Riba educacion 
• Pa topa otro muchanan 
• Pa haya e miho cuido medico 
• Riba cuido adapta si e tin un inabilidad 


Partido MEP ta haci donacion di 3000,- florin na 
Fundacion Ban Uni Man pa cria nos muchanan 


Danki na sosten di tur esnan cu a cumpra rifa 


Campaña di pintura pa luna di derecho di mucha 

Comunidad 

P 
a algun aña caba Camara di Com- 
ercio y Industria di Aruba (KvK) ta 
duna su espacio na nos artistanan lo- 
cal y brinda nan e oportunidad di ex- 
pone nan bunita creacionnan. Arte ta 
bin di inspiracion y creacion, y ta stim- 
ula y inspira otro tambe. E ta forma 
parti di e identidad di un persona, su 
cultura y pais. E biaha aki ta toca turno 
na sra. Rhoda Berg pa expone su arte 
y alabes embeyece e murayanan den e 
area di recepcion di KvK. 


Diamars 8 di november pa 5’or di atardi 
KvK lo inaugura e exposicion oficial- 
mente. Comunidad completo ta keda 
invita pa e inauguracion y. Ariba e dia 
di inauguracion por admira e obranan 
den bon ambiente hunto cu un bebida 
y algun pasaboca. E obranan lo keda 
colga pa publico por pasa admira nan 
durante un periodo di un aña. Aña pasa 
KvK a expone obranan di Fundacion 


Crea Arte, Sra. Miriam de L’Isle. 
Rhoda Berg a nace riba 11 di april 1957 
na Aruba. Despues di a traha dedica 
na e profesion di maestra pa mas cu 
40 aña, Rhoda a baha cu pensioen na 
aña 2018. Rhoda a descubri e arte di 
pintura durante e añanan trahando 
como maestra di scol y a dedica mas 
tempo na e arte aki despues di a baha 


cu pensioen y a sigui pinta y a cuminsa 
gusta e arte di pintura aki mas y mas y 
ta sigui dedica su mes na pinturanan 
riba canvas mas tanto. 


KvK ta gradici sra. Rhoda Berg pa 
participa na KvK su exposicion di arte 
anual y expone su obra den e edificio 
di KvK. Si bo persona ta desea di ta 
presente riba 8 di november fabor di 
registra via e link https://docs.google. 
com/.../1di0wD7owswVu.../edit. 


Un invitacion cordial ta bay pa un y tur 
pa pasa libremente durante orario di 
oficina, di dialuna pa diabierna, entre 
8:00 AM y 4:30 PM pa admira e dife- 
rente obranan di arte. Esnan interesa 
pa haya mas informacion tocante e 
posibilidad pa expone nan obra na 
KvK por manda un e-mail pa: busi- 
nessinfo@arubachamber.com of yama 
na 582-1566 ext. 27/30/42. 


D 
iaranson atardi minister di asun- 
tonan economico, mr. Geoffrey 
Wever a haci entrega di certificado pa 
tur e “Kidspreneur$ with BIG Ideas” di 
Tra’i Merdia Emma School Ayo. 


“Kidspreneur$” ta un proyecto di 
Directie Economische Zaken su depar- 
tamento di IDEA, caminda ta siña 
hobennan ja for di un edad jong con pa 
desaroya un plan for di un idea, y un 
business for di un plan. Asina ta instala 
conocemento y bon practica ya for di 
un edad hoben pa nos futuro genera- 
cion. 
“Mi a keda sumamente contento pa mira 


e entusiasmo di e muchanan, special- 
mente ora a puntra pa nan comparti 
nan idea pa negoshi. Entusiasmo ta 
loke ta motiva educacion, educacion 
ta motiva desaroyo”, minister Wever a 


comenta. 
Un palabra di gradicimento na DEACI, 
IDEA, y na tur esnan cu a contribui pa 
logra haci Kidspreneur$ un realidad un 
bes mas! 


Apertura di exposicion di arte 2022 na KvK dia 8 di november: 


Artista local sra. Rhoda Berg ta expone 
su obranan na Camara di Comercio 


Minister Geoffrey Wever 


Kidspreneur$ with BIG Ideas conoce graduadonan nobo 

A 
ruba ta e anfitrion pa e Comprehensive Disaster 
Risk Management and Financial Resilience Re- 
gional Workshop for Overseas Countries and Territo- 
ries in the Caribbean. Esaki ta un workshop encuanto 
resiliencia di islanan Caribense. 
Meta pa crea un Aruba resiliente cu siguridad di 
alimentacion ta forma un parti clave, y tambe ta bini 
padilanti den e rapport di World Bank. Covid-19 a siña 
nos cu nos no por keda depende riba un solo pilar 
economico, ni tampoco riba importacion. E oportun- 
idad pa expande riba tereno di Sector Primario ta uno 
cu Aruba no por laga bay. 


Aunke Aruba tin e suerte di evita e gran mayoria di 
horcan, nos tin otro retonan mescos cu e resto di 
islanan Caribense. Nos ta e isla mas arido den e region 
cual ta bon pa nos turismo pero ta un reto grandi pa 
nos agricultor tradicional. Pa es motibo, agricultornan 
ta innova den direccion di hydroponics y otro metodo 
tecnologico cu ta mas eficiente. 
Tin un chispa di interes den comunidad pa cu agricul- 
tura, pero mester motiva - of - facilita esaki mas ainda, 
cual Gobierno di Aruba ta completamente prepara pa 
haci. 
Mester enfoca riba educacion y colaboracion. 
Educacion por cultiva conocemento y lanta un gener- 
acion nobo, conecta cu plantamento y alimenta- 
cion.  P’esey tambe ta stimulando varios proyectonan 
escolar actualmente. 


No por lubida e importancia di agricultura familiar, un 
bunita actividad pa famia, alabes por forma un extra 
fuente di entrada, hasta pa e “hobbyist”. 
Tin colaboracion entre islanan den Reino pa siña di 
otro y hunto hisa nos nivel di siguridad di alimenta- 
cion, amplia nos mercado domestico. Ta momento nos 
considera tambe e potencial pa colaboracion entre 
nos islanan bisiña den Caribe, no solamente esnan 
Hulandes, pa por garantisa siguridad di alimentacion 
mas pronto posibel. 


Minister Arends a clausura dunando pabien na Santa 
Rosa pa un tremendo trabou den facilita e evento 
aki, caminda a expone productonan local, prepara 
y cushina pa yiu di tera y presenta na un manera 
extraordinario na e miembro bishitantenan di e demas 
islanan Caribense. 


Minister Ursell Arends: 


Potencial pa colaboracion entre nos islanan bisiña 
den Caribe pa mehora siguridad di alimentacion 

E 
tecnologia y trend di Podcasting ta uno sumamente pop- 
ular na diferente pais. Den comunidad Mericano por 
ehempel 75% di adulto ta haci uzo di esaki, es mas cada 5 
di 10 ta scucha podcast cu frecuencia. Un podcast por wor- 
do scucha na diferente plataforma manera Facebook, You- 
Tube y Spotify, Apple Podcast y Google Podcast. Podcast ta 
un fuente di informacion cu ta wordo poni riba internet. 


E podcast por wordo baha (download) sea riba un computer 
of cualkier otro aparato. Esaki ta wordo ofrece den un docu- 
mento como audio y/of audio visual. E bentaha di un podcast 
ta cu cada persona ta dicidi ki ora ta e momento mas ideal, 
ki ora nan ta bay scucha e podcast of ta scuche di nobo. 


Cada Podcast tin nan mesun tema y largura pa asina 
comparti informacion den manera innovativo, creativo y cu 
posibilidad di comparti facilmente ful rond mundo. 


Na luna di februari ultimo a tuma luga e lansamento di e 
prome podcast di audio visual di “Chasing Health”. E podcast 
ta brinda un variedad amplio di diferente topiconan di cuido 
y salud. E meta di “Chasing Health” ta pa contribui, dunando 
informacion y educacion na henter nos sociedad. Door di 
esaki nos sociedad ta mas miho prepara den e lucha pa hiba 
un bida mas saludabel, cu ta un proceso continuo. 


“Chasing Health” ta un iniciativa cu e meta pa keda informa 
y duna sosten na e comunidad di Aruba pa nan tin e opor- 
tunidad di tin un miho salud posibel. 


“Chasing Health” a wordo crea pa yuda canalisa informa- 
cion tocante salud a base di un tema actual of uno cu no ta 
facil pa papia over di dje. 
Bou guia di host Dahariana Evertsz como seccion di 
Promocion di Salud na Departamento di Salud Publico, cada 
invitadonan den e podcast ta expertonan cu ta traha den e 
mundo di cuido y salud pa sinta na mesa pa comparti infor- 
macion, educa y guia abo como pashent of cliente di servi- 
cionan di cuido pa por tuma e miho decision pa sigui busca 
bo salud. 


Nos ta invita ful pueblo di Aruba como oyente pa sintonisa 
na e podcast “Chasing Health” cu ta tuma luga tur diahuebs 
pa 8pm di anochi. 


Link: https://youtu.be/D77bsRNJMJY 


“Chasing Health” ta disponibel ariba: 
Sopi Mix Studio’s YouTube (Sopi Mix Studio) 
Sopi Mix Studio’s Podcast Apple 
Sopi Mix Studio’s Spotify 
Chasing Health Facebook (Chasing Health Aruba) 
Chasing Health Instagram (chasinghealtharuba) 
HAVA Facebook (HAVA Aruba) 
HAVA Website (www.havaruba.org) 
HAVA YouTube (HAVA Aruba) 
Tur siman lo tin un episodio nobo. 


Ministerio di Turismo y Salud Publico ta elabora 
ariba e proyecto “Chasing Health Podcast” 


Un colaboracion entre Ministerio, HAVA y Departamento di Salud Publico 

D 
iaranson 2 november ultimo a tuma 
luga e di 4 charla informativo di Di- 
rectie Ouderenzaken, Centraal Bureau 
Statistiek Aruba (CBS) y Ministerio di 
Adulto Mayor unda a elabora riba demen- 
cia y malesa cronico na Aruba. 


Como panelista tabata t’ey presente Sra. 
Desiree Helder di CBS, Sra. Kimberly Hoo di 
Trinity Quality Care Services y Sra. Lisette 
Does di Stichting Cas Marie unda a duna 
splicacion amplio riba e tema di demencia 
cu a tuma luga na Centro di Bario Playa 
Pabou. 


E charla informativo aki a wordo organisa 
durante henter luna di adulto mayor pa 
trece conscientisacion y encurasha partic- 
ipacion activo riba diferente temanan 
relevante pa adulto mayor entre otro 
e situacion financiero di adulto mayor, 
adulto mayor femenino y necesidad di 
cuido. 


Durante charlanan a duna esnan presente 
e oportunidad pa haci pregunta, comparti 
nan preocupacionnan y conta di nan expe- 
riencia como adulto mayor. Pa esnan cu 
no a logra di atende e charlanan, por wak 
e videonan cu ta disponibel riba e pagina 
di Facebook di Directie Ouderenzaken. 


Minister di Asuntonan di Adulto Mayor, Sr. 
Ursell Arends ta sumamente contento cu 
e interes y participacion di nos adultonan 
mayor durante e charlanan unda a trece 
puntonan valido cu ta aporta na e maneho 
pa nos adultonan mayor. 


Minister Arends ta manda palabra di 
gradicimento na tur panelistanan como 
tambe moderador Edward Erasmus pa 
haci e charlanan aki un exito y brinda 
informacion valioso pa nos adultonan 
mayor. Alabes un palabra di danki na 
tur centronan di bario, fundacionnan y 
gruponan di bario cu a colabora y habri 
porta pa actividadnan durante luna di 
adulto mayor. 


Minister Ursell Arends: 


Charla Informativo Directie Ouderenzaken un exito total 

D 
espues di e grandioso apertura dia 15 di october di EXPO 
Beyond Words bou di auspicio di Fundacion Arte Pro Arte, e 
portanan di Sala di Exposicion di UNOCA a keda habri pa tur cu 
ke wak e coleccion fenomenal di STANGA di Digital Art. E orario 
cu oficina di UNOCA ta habri ta di 9am pa 4or pm y STANGA mes 
ta presente tur dialuna, diahuebs y diabierna di 4pm pa 8pm. 
Diferente personanan y gruponan ta probecha e oportunidad uni- 
co aki. Pa tur persona cu ainda no a bishita e Expo aki, tin e posi- 
bilidad te cu 18 di nov. 2022. 


Stanga ta haci uzo di su propio fotografia y ademas e ta uza 
‘photoshop’ pa sigui elabora su potretnan te na e momento cu 
e imagen ta cla y ta expresa loke e ke comunica. E manera di 
traha di Stanga ta un forma di crea arte digital. Su obranan ta 
duna prueba no solamente di un bon uzo di colo, pero tambe di 
composicion, movecion, textura y ritmo. E creacionnan artistico 
ta sobresali masha bunita, mas ainda ya cu nan ta directamente 
imprimi riba stainless steel, cu ta duradero y ta permiti p’e print 
ta exactamente manera e artista e diseñe. 


Loke ta hopi interesante di e trabou di Stanga ta cu su obranan 
ta refleha su pensamento, sentimentonan of su experiencia y 
opinion riba bida y mundo. No ta pornada cu e Expo di Stanga tin 
como titulo EXPO Beyond Words Inner Outer. Stanga ta bisa cu e 
kier comunica cu su obranan loke e no por comunica cu palabra; 
e ta bay mas aya cu palabra. E obranan ta ilustra e discrep- 
ancia cu tin entre e manera con nos ta sinti y e manera cu nos ta 
presenta nos mes, pa nos contesta na loke comunidad ta spera, 
pidi of exigi di nos. 


E ta bisa e proposito di su obranan ta pa comunica di alma pa 
alma. Un otro evento di Expo Beyond Words cu ta sobresali ta e 
bishita di e studiantenan di scol. 12 diferente scol di MAVO Havo 
y VWO a haya oportunidad pa bishita e exposicion aki danki na 
cooperacion di SKOA, DPS, SVOA, SPCOA y DCA. Bou di guia 
di docentenan di arte e studiantenan ta haya un tour na tur e 
obranan y nan ta haya chens prome pa wak kico e obra ta bisa 
nan y siguientemente nan ta haya splicacion di e elementonan 
cu e obra ta consisti di dje, manera e uzo di colo, linea, composi- 
cion, movecion, ritmo, atmosfera, dinamiso y hopi mas. Loke ta 
sobresali ta e interpretacionnan di e hobennan aki cu sa di splica 
den nan mes palabra temanan hopi profundo manera: “E obra ta 
manera e planeta cu ta sangra dor di e manera cu humanidad ta 
trata e mundo’. Of un otro studiante ta duna un obra e titulo: “The 
girl that needs a hug”, pasobra segun e, esey e obra ta expresa. 
Otro ta bisa: “E obra aki ta manera mi sintimento caminda mi no 
ta laga otro wak kico mi ta sinti di berdad’. 


Loke mas ta conmove e guiadonan no solamente cu e hobennan 
ta bay carga cu ideanan over di nan mes y e mundo, pero pa 


mayoria di e hobennan aki ta prome biaha cu nan a haya chens 
pa wak un exposicion di Arte Visual. Nos ta spera cu mas y mas 
nos dirigentenan ta duna oportunidad na nos hobennan pa expe- 
riencia cu educacion den arte no ta duna solamente mas cono- 
cemento riba tereno di arte, pero tambe ta nutri nos alma y laga 
nos sinti conecta cu otro. 
E exposicion aki a bira posibel danki na sosten financiero di PBF, 
UNOCA, DCA, Cede, WEB, SETAR, TEC, Martijn Trading, Paradera 
Party Center, Citco St. Cruz, Clinica Dental Romero, Sleep Comfort, 
Golden Palace, Laboratorio familiar, Top 95.1 y Giannis Nutrition 
Center y diferente otro persona. 


EXPO Beyond Words, Inner Outer di STANGA 

U 
n noticia cu a hala atencion ayera 
tabata e participacion di e pare- 
ha recien casa di Miss Argentina Fabi- 
ola Valentin di 26 aña cu Miss Puerto 
Rico, Mariana Varela di 22 aña kendenan 
a participa den eleccion di Miss Grand 
International na Bangkok dos aña pasa. 
Entre esunnan cu a felicita e pareha aki 
tabata Abena Akuaba, kende tabata e 
ganado di e certamen dos aña pasa, E 
pareha a mantene na relacion super se- 
creto pero e siman aki a pone nan en- 
lace matrimonial riba medionan social 
despues cu nan a casa na San Juan, 
Puerto Rico, cu ta reconoce matrimonio 
di mesun sexo for di 2015. 


D 
en Haag - Dia 19 di november lo tin celebracion di 25 aña di an- 
iversario di Genootschap Nederland-Aruba y e invitado di hon- 
or lo ta prinses Beatrix kende cu su presencia lo enfatisa di forsa di e 
union di siglonan entre paisnan di Reino. E celebracion ta tuma luga 
den Theater Diligentia. 


D 
iadomingo 6 di november 2022 Cas Curason di Maria 
tin su koffiemorgen anual for di 10or mainta te 1or di 
merdia. Comision ta invita comunidad pa bin na e koffiemor- 
gen. Cu ayudo di nos pueblo nos ta mantene e convento aki 
cu ta un sitio di Oracion y Enseñansa Spiritual, luga di Re- 
tiro y Reflexion. Tin 2 kapel den e convento, kapel di “Hesus 
Misericordioso’, su entrada ta enfrente di e Watertoren, cu 
ta keda na caminda grandi. 


Orario, ta habri mainta 7or y ta cera 9or di anochi. 
Di dos Kapel “Curason di Maria” ta parti paden, ta priva. 


Kapel “Hesus Misericordioso” ta resa 3or di atardi, cada 
deboto tin su mes ora di oracion. Si bo ta sinti necesidad 
di oracion, pa un ser keri cu mester di oracion, e kapel ta 
habri, Hesus, Mama Maria ta warda bo cu un curason miseri- 
cordioso. Cu bo contribucion nos por sigui mantene Cas 
Curason di Maria. Diasabra 5 di november nos tin Santo 
Sacrificio di Misa den aula di Cas Curason di Maria pa 7or di 
mainta. 
Danki di curason. 
Cu Dios bendiciona bo y nos luga di oracion y Aruba henter. 


Miss Argentina a casa cu Miss Puerto Rico 


Celebracion di 25 aña di 
aniversario di Genootschap 
Nederland-Aruba 


Koffiemorgen na Blue Amy Center 


Of Cas Curason di Maria na SanNicolas 

WILLEMSTAD - Fundacion pa Consumido ta haci compara- 
cion di prijs na diferente establecimento pa asina publica 
esaki. E meta principal ta pa informa e consumido unda tin 
e miho surtido di producto y tambe e miho prijs pa asina e 
consumido por haci un escoho responsabel na momento di 
haci su compra. N’e ocasion aki e comparacion di prijs ta di 
productonan alimenticio. 


Un cantidad di 21 establecimento a keda bishita entre dia 8 
di october te cu 15 di october 2022 caminda a compara 136 
producto. E diferente categorianan di producto alimenticio 
ta cos pa hunta den pan, bonchi di bleki, bonchi den paki, 
maishi di bleki/glas, sopi di bleki/paki, spaghetti y maca- 
roni, aros, hariña di funchi, hariña di pan, zeta, manteca, 
tomati pasta, sucu, te, koffie, cornflakes, juice di fruta, lechi 
di paki, lechi di bleki, lechi di puiro, stropi, limonada, pasta 
di djente, habon di baña, papel sanitario, habon di laba tayo, 
desinfectante, clorox y papel di w.c. 


Esakinan ta productonan esencial den nos bida diario. 


Fundacion pa Consumido ta comparti un top 3 di e estab- 
lecimentonan cu tin mas tanto di e 136 productonan cu nos 
a selecta. Bo por bisa cu e 3 supermercadonan aki ta miho 
surti den e categoria di productonan cu nos a menciona. 


E top 3 di e supermercado miho surti ta: 
Mangusa Hypermarket na prome luga cu 116 producto. 
Centrum Mahaai na di dos luga cu 111 producto y 
Mangusa Rio na di tres luga cu 108 producto. 


N’e ocasion aki fundacion no a saca un top tres di e estab- 
lecimento cu e miho prijs of mas barata mirando cu mayoria 
supermercado ta mantene casi mesun prijs. 


Loke si fundacion a haci ta duna un indicacion di e dife- 
rencia di prijs den e diferente categorianan cu mas a resalta. 


WILLEMSTAD 
- 
Supermercado 
Centrum Mahaai tin mayoria n’e miho 
prijs y cu diferencia di fl. 0.50 te cu 
fl.2.39. 
Por ehempel pindakaas Teddie smooth 
18oz fl. 7.54 y na Ruytercade fl.8.99 un 
diferencia di fl.1.45 


Categoria di Aros 
Mayoria 
supermarket 
ta 
mantene 
mesun prijs. Den e caso aki Arco Iris 
Supermarket si ta mantene su prijs di 
aros mas abou cu un diferencia di fl. 
0.01 te cu 1.76. 
Por ehempel Blue Ribbon blanco di 5lb 
na Arco Iris fl.6.38 na Arti’s fl.8.14 un 
diferencia di fl. 1.76. 


Diferencia di prijs grandi den cate- 
goria di papel di w.c. 
Na Luna Park bo ta paga fl. 12.99 pa 


un pakete cu 12 papel di wc marca 
Swave y na Minimarket LFZ bo ta paga 
fl. 17.25, un diferencia di fl. 4.26 


P’e comparacion di prijs aki no a tene 
cuenta cu calidad ni tampoco e pais di 
caminda e producto ta keda importa. 


Entre supermercadonan: 


No tin diferencia grandi den prijs 
di productonan alimenticio 


Categoria di cos pa hunta den pan 

WILLEMSTAD - Siman pasa un tribunal na Oost Brabant 
a condena un mucha homber curasoleño di 21 aña di edad 
na 24 luna di prizon di cual mita ta condicional – ya asina e 
ta pronto riba caya pa sigui hecha baina – y hasta hues no 
por a domina su sorpresa cu na edad tan hoben el a haya un 
criminal asina su dilanti. 


Menos mal cu e hoben ta cera caba den un dje prizonnan 
mas sigur di Hulanda na Vught. 
A pesar di su hoben edad, e carajito a hecha poco baina 
serio caminda cu el a domina un mucha muhe pa esaki pros- 
titui pe y dia e mucha a fada y a bay su cas bek, e malvado a 
bay cas dje tata bay exigi pago di 25.000 Euro cu e mucha 
muhe lo mester ta deb’e. 


Y si e no paga, ‘cos lo pasa pasobra e tin amigo criminal’ y 
efectivamente cos a pasa pasobra despues di a menasa e 
tata el a cende e Van di trabou dje tata na candela. 


LITANIA DI DELITO 
Loke e hoben criminal a comete den corto tempo a cuminsa 
dia 8 di december aña pasa na Veghel caminda e mucha 
muhe cu ta drumi cu cliente pa placa, cu e mucha muhe a 
bay cas cerca su tata pero anochi un hende a pasa tira un 
envelop cu bala cayente den boks postal. 
El a laga un nota atras menasando cu si e mucha no sali pa 
nan papia cos ta pasa. 
Esey tabata bispo di Pasco di Nacemento n’e pueblo di Cuijk. 
E hoben tabata arma cu un pistol di gas cu por tira bala 
caliber 6.35. 


E mesun siman ey e hoben a kima un Ford Transit Custom 
pero prome cu esey tambe el a kima un otro auto pa intimida 
mucha muhe pa prostitui su mes pe gangster. 
Tur e cen cu e mucha muhe gana asina, e hoben tabata kita 


for di dje. Ademas el a conte ampliamente con peligroso e 
ta y cu ora e busca cliente p’e, e tin cu ‘traha’. 
E hoben mes tabata hiba e mucha muhe camber caminda e 
por atende cliente completo cu condon y vaselin pa despues 
e mucha muhe su siguiente dia deposita e placa riba cuenta 
na banco pe bandido di 21 aña. 


TRAFICO DI HENDE 
Fiscal tabatin 5 punto contra e hoben: trafico di hende 
cu e meta pa nan prostitui cu e mucha muhe mes a yam’e 
gangster pa puntra si el a haya trabou p’e caba pero na un 
bon luga. Abogado dje hoben a pidi pa laga su cliente liber 
pasobra e mucha muhe ta gaña. E hoben no a nenga cu e 
mucha muhe a prostitui pero e no a obliga e victima pa haci 
esey. En todo caso hues no a haya e impresion cu e mucha 
muhe tabatin miedo di e gangster. Ta ora e hoben a bay 
papia cu su tata el a rabia y a bay denuncia e chulo hoben. 
Ora el a papia cu tata dje mucha muhe, nan a papia trankil 
pero e hoben a insisti cu e mester haya 25.000 Euro pasobra 
e tabatin 6 bloki di cocaina cla na Corsou pa manda Hulanda. 
Tata dje mucha muhe a splica e hoben gangster cu su 
’hendenan’ lo calma ora e placa drenta sino lo tin conse- 
cuencia. 


Para den su porta di cas e hoben a bisa tata dje mucha muhe 
den presencia dje yiu cu e no por y no ke paga pasobra e ta 
traha duro tur dia pa paga su cuentanan. 
E hoben a contest’e cu e no ta duda cu e tata ta traha duro 
pero cu nada e no por haci nada y lo mester soporta e conse- 
cuencia y si e no haya cen awor, otro hende lo bin cobra. 
Fiscal kier a acusa un complice dje gangster tambe pero 
hues no a tuma aden cu esey. 


Esaki ya ta criminal total 


Gangster YDK a prostitui yiu 
di hende y a kima nan auto 


Den e prizon aki na Vught e hoben gangster ta cera pa por lo menos un aña. 


E van cu e hoben a laga kima pa pone presion riba tata dje mucha muhe. 

WILLEMSTAD- E hombernan Frank Alonzo di 40 aña di 
edad y nace na Santo Domingo, tambe Emeraldo Familia 
di 29 aña di edad y nace na Santo Domingo y finalmente e 
homber Venezolano Albert Salazar di 27 aña di edad, auto- 
ridadnan maritimo a gara den awanan internacional dia 18 
di september 2022 cu un cantidad espantoso di droga. Pa 
ta exacto ta trata aki di 557 kilo di cocaina. E trio tabata den 
un go-fast, moviendo un poco zuid di Boneiro y ta asina cu 
e barco Hulandes militar, Groningen a duna instruccion pa 
para cu e boto, pero nan a pura subi velocidad, anto e ora 
ey a cuminsa basha bala riba nan pa asina ey obliga nan di 
stop e boto. Den sala di corte diaranson e homber Emeraldo 
Familia a reconoce cu e tabata e ‘headman’ cu a coordina 
cu sobra pa trata na transporta e droga. Emeraldo Familia 
hasta a confesa cu el a contribui cu un suma di placa pa 
yega na droga. Capitan y doño di e go-fast ta Frank Alonzo, 
kende durante e sesion a yora sin misericordia, lamen- 
tando loke e ta experenciando. E acusado Albert Salazar a 
conta cu a priminti’e e suma di 40.000 dollar Mericano cu 
lo laga pasa riba su cuenta di banco, asina cu nan alcansa 
Santo Domingo sano y salvo cu e droga. Ningun di e trans- 


portadonan di e droga no a bisa ta cerca ken nan a haya e 
encargo. Nan a purba benta tur falta riba e situacion pesimo 
actualmente na Venezuela, caminda Albert Salazar a nace 
y cu e otronan tambe tin vinculo familiar. Ta e letania di 
custumber a keda trece padilanti, esta cu famianan no tin 
moda di come ni di bebe, cu no tin trabou y cu na Venezuela 
ta reina un enorme pobresa, di manera cu no a keda nan 
nada otro di risca cu traficacion di droga. Den e caso aki ta 
trata di 557580 gram di cocaina. Hues mr. Sigmar Carmelia 
a puntra e homber Familiar si su situacion ta asina malo, con 
por ta cu el a prefera inverti asina tanto placa den droga y 
no soru pa su hendenan? Pero keto bay e trio a sigui bisa cu 
na Venezuela tur hende ta pasando malo, cu no tin di come 
ni di bebe. Fiscal mr Niks a puntra cada uno di e acusadonan 
si nan ta convenci cu e castigonan mester ta igual y si tur 
3 a haci nan mes culpabel di mesun manera. Cada uno a 
reacciona bisando cu nan ta culpabel, como tal ta merece 
castigo. Nan tabata sa debidamente cu ta droga nan tabata 
trafica cune. E homber di fam Familia, sinembargo, manera e 
mes a declara, tabata e coordinado di e acto castigabel aki. 
Fiscal mr. Niks a haci e demanda pa condena cada uno na 
un castigo di prizon di 6 aña, kitando e periodo cu e trio a 
pasa caba den aresto preventivo. E go-fast a keda confisca 
y lo pasa over pa autoridadnan dicidi kico exactamente lo 
haci cune. Hues mr. Sigmar Carmelia a keda cu dia 23 di 
november e lo dicta sentencia 


WILLEMSTAD - Marshall Gedeon ZIMMERMAN, bringando 
cu su ruman, ta acusa di maltrato fisico y menasa cu arma. 
Ta un conflicto bieu cu tin di haber cu asunto di tereno di 
famia, caminda rumannan a bringa cu otro, creando un caos 
completo di manera cu autoridadnan mester a cay aden pa 
trece pas y trankilidad bek. Den sala di corte diaranson tabata 
unicamente presente e acusado Marshall Zimmerman, e otro 
ruman ta biba na Hulanda, como tal no ta na Corsou actu- 
almente. E ciudadano Marshall ZIMMERMAN a keda trans- 
porta diaranson di prizon pa sala di corte pa tratamento di 
su caso proforma. E acusado aki tabata den compania di 2 
abogado, kendenan ta señora mr. J. Joemmanbaks y señor 
mr. H.M.M. Alejandra. 


Ta trata aki di un frikcion den famia cu tin algun tempo 
andando caba y ta asina cu pa e mesun motibo aki Marshall 
Zimmerman a cay cera y husticia a yega n’e combenio cune 
cu ta lag’e temporalmente liber, pero asina cu Marshall a keda 
laga temporalmente den libertad y cu el a regresa cas bek, e 
conflicto a start di nobo y a sali totalmente for di man. Den 
sala di corte diaranson abogado mr. H.M.M Alejandra ya na 
cuminsamento di e caso trata proforma, a haci e suplica na 


Ministerio Publico y na corte den persona di hues mr. Sigmar 
Carmelia, pa laga su cliente den libertad, pendiente di trata- 
mento di e caso proximamente na luna di januari binidero. E 
abogado a argumenta cu no tin ningun peliger cu Marshall 
lo huy pa husticia y cu algo robes por bolbe sosode. Fiscal 
señora mr. Leepel sinembargo a duna di conoce cu tin chens 
di ripiticion, pues ta miho rechasa e peticion pa bolbe laga 
Zimmerman den libertad temporalmente. Na momento cu e 
mes a bini na palabra e acusado Marshall a trece padilanti 
cu e ke regresa cas bek pa pasa Pasco y Aña Nobo hunto cu 
su famia y mas aleu el a sigura cu nada lo no bay robes e 
biaha aki. 
Hues mr. Sigmar Carmelia despues di un pauze cortico a 
clarifica cu no tin ningun base pa bolbe duna Marshall 
Zimmerman e chens pa sali liber temporalmente, pasobra 
e chens cu el a haya anteriormente e no a haci bon uzo di 
dje, al contrali el a bolbe bringa cu e ruman. Esaki ke men 
cu Marshall Zimmerman mester keda cera, pasa Pasco y Aña 
Nobo den prizon, pendiente di tratamento di su caso dia 18 
di januari 2023. Fiscal señora mr. Leepel a duna señora Ella 
Snijders e recomendacion pa entre tanto haci tur prepara- 
cion necesario pa entrega di e demanda di daño y perhuicio. 


Ciudadano Marshall Zimmerman den sala di corte atrobe 


Dos dominicano y un Venezolano 
carga cu cantidad di droga, 
condena na 6 aña castigo di prizon 

Fortaleza Pa Famia 


UN di e cosnan di mas balor cu por tin y cu e sistema di mundo, 
ta neglisha ta respet, y hopi biaha nos kier trata cu e symptoma y nos no kier bay n’e sistema. 
Ta parce manera, Bon dia, Bon tardi, Bon nochi, despensa, por fabor, warda riba nos beurt, 
respeta hende grandi y mucha, tur a bay den bahul di antaño. Nos ta lubida cu respet ta fundeshi di nos educacion. 


Hopi eror den bida di hende ta bini pa falta di respet, respet ta algo cu mester wordo sembra 
den tur hende for di chikito, y no solamente sembra, pero cultiva, mantene, preserva tur momento pasobra 
respet ta un prenda hopi valioso, cu hopi biaha ora nos perde, ta costa tempo pa recobra e respet bek. 


Cuanto hende falta di respet no a costa nan, nan libertad, tin di nan hasta a perde nan bida. 
Respet ta bini di Dios, y nos ta mira cu semper diabel ta pusha hende pa falta respet, den tur cos. 
Un hende cu no tin respet ni pa su mes ni pa otronan ta socialmente ciego. 
Den e asunto di mayor y yiu e diabel ta pusha hobennan pa no respeta tampoco 
honra nan mayornan y asina causa friccion den famia. 


Den asunto di matrimonio, ora tin asunto di adulterio y violencia relacional 
ta un falta di respet na bo esposa/esposo y na Dios.(Genesis 2:22-25) 


Tur caminda cu tin falta di respet, tin falta di amor y tambe demasiado orguyo den curason di hende.. 
Nos ta debe Reverencia, Honra, y Gloria, na Señor riba tur ser humano. E mundo ta desea pa wordo adora, pero nos debe 
nos adoracion solamente na Dios Tata Todopoderoso, Su Yiu Cristo Hesus , y Spirito Santo. 


Bo no por maltrata un hende pa asina e respeta bo, pasobra tin hopi hende ta pensa cu 
bo mester maltrata un muhe pa e respeta bo of bo tin di maltrata (Bati) bo yiunan pa nan respeta bo. 


Pero e realidad di bida ta cu bo ta pone hende respeta bo cu bo actitud, 
bo manera di stima y trata ta pone hende respeta bo, e palabra di Dios ta bisa no haci cu hende locual bo 
no kier pa nan haci cu bo. Si bo ta namora di un mucha muhe/ homber y for di awor bo ta mira cu no tin respet. 
Bo por purba na drecha e asunto y si bo ta mira for di awor cu no tin respet, para e asunto ey. 
Pasobra auto, trabao, bon tipo,placa,y propiedad, no tin mas balor cu respet pa bo persona. 


Si for di awor e ta hisa man pa bo, con lo haci ora boso ta boso so den un cas. 
Abo no por cambia hende, ta solamente Dios por cambia hende. 
Pa falta di respet hopi hende a perde trabao y bon oportunidad. 
Pa falta di respet hopi matrimonio cu a cuminsa bunita a termina na divorcio. 
Pa falta di respet hopi hoben no a logra caba scol. 


Respet ta asina importante den bida , pasobra caminda tin hende drechi, respet ta wordo exigi, 
pero caminda tin bagamunderia y inmoralidad tur tipo di falta di respet ta wordo acepta. 


Ora no tin respet den un cas, e presencia di Dios y su Spirito Santo no t’ey. 
Ta dificil pa alaba Dios cu un boca sushi yen di palabra malo. 
Corda bon cu falta di respet tambe por wordo demostra door di movecion di nos curpa y bistimento. 


Un bida di respet ta un bida cu ta agrada Dios, pasobra respet, puresa y santidad ta cana hunto y 
si nos tene cuenta cu tur hende cu a acerca Hesus a acerca Hesus cu respet. (Marco 5:22-24) 


Sinceramente, Pastor Marcel Balootje 


Laga tin respet tur momento den bo bida, cas y famia 

Every life is noted and is cherished, 
and nothing loved is ever lost or perished. 


I have fought the good fight, I have finished the my course, I have 
kept the faith. ( 2 Timothy 4: 7-8 ) 


Cu dolor na nos curason, nos ta participa fayecimento di: 


José Stanley La Cruz 
Mihor conoci como:” Stanley of Jo” 
*24-11-1943 - †01-11-2022 
Ex empleado di Postkantoor 


Na nomber di: 
Esposa: † Wilma La Cruz-Vilt 


Yiunan: Paul La Cruz y Miriam Hartmann y yiunan 
Suzette La Cruz y yiu na Hulanda 
Ivy Stewart y yiu 
Ian Mc. Dougal y yiu 
Gerald Mc. Dougal y yiunan 
†Sherman Webb 
Joven Webb y yiu 


Nieto(a)nan: 
Jade Stroop, Jeremia La Cruz, Hamed La Cruz, Juendrick 
Margaretha, Ilaisha Mc. Dougal, Xciengeley Mc. Dougal, Jada Mc. 
Dougal, Jaydien Webb 


Rumannan: 
Sra. Vda. Ingrid Beeldsnijder-Maria y famia 
Sra. Marjory Vrutaal-Doran y famia na Curaçao 
Sra. Jeannette Vidal-Doran y famia na Curaçao 
Sra. Meredith Curiel-Doran y famia na Curaçao 
Sra. Vda. Marjorie Maduro-Lodowica y famia na Curaçao 


Subrino(a)nan: 
† Siegfried Maria, Edwin Maria, Sherida Maria, Sandra Maria, 
†Meredith Maria, Eugenie Maria, Anthony Maria, Sharlon Maria, 
†Maruska Maria, Senamijn Maria, Dwayne Maria, Igmar Lodowica, 
Sherine Lodowica, †Lionel Lodowica, Esmeralda Beeldsnijder, 
Jessica Beeldsnijder, Omira Beeldsnijder, Lloyd Beeldsnijder, Swesdy 
Beeldsnijder, Gabriela Beeldsnijder, Adrie Viotty. 


Ex coleganan di Poskantoor Aruba, ex integrante nan di Papito y su 
Doble Sabor, tur musicante y cabajista. 
Amigonan di cas y casino 


Demas famianan, primo y primanan na Aruba, 
Curaçao, Hulanda y Suriname: 
La Cruz, Vilt, Maria, Doran, Stewart, Mc. Dougal, Webb, Lodowica, 
Diels, Beeldsnijder, Toppenberg, Rodriguez, Manuela, Vrutaal, Vidal, 
Curiel, Ramono, Stroop 


Adres pa condolencia: Royal Funeral Home dialuna 07 di 
November 2022 di 7 or pa 9 or di anochi. 
Ta invita pa acto di entiero cual lo tuma lugar diamars 08 di 
November 2022 na Royal Funeral Home di 2or pa 4or di atardi, 
despues saliendo pa Santana Catolico na Noord. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Marsila Kelly 
“Chela of Grace” 
*02-01-1945– †01-11-2022 


Na nomber di su: 
Mayornan: 
†Marcelino y †Luisa Kelly-Leon 


Rumannan: 
†Pedro Kelly 
†Pascual Kelly 
Ramona y †Candido Boekhoudt-Kelly y famia 
Maximo “Caon” y Ramona Kelly-Geerman y famia 
Maria Kelly 
Filomena Kelly 
Salvador “Loy” Kelly 
Justina “Oecha” y Juni Tromp-Kelly y famia 
Mario “May” y Lilian Kelly-Hellement y famia 


Sobrino(a)nan: 
Julisa y Juan Carlos Ramirez y yiunan 
Jesslyn y Jazmin 
Carlos y Clarisse 
Fernando y Thanaika y yiu Samiah 
Rosanne y Luwshyen 


Mescos cu rumannan: 
Maria Geerman 
Modesto-Martin-Elio-Gilbert-Lucia-Gladys Boekhoudt 


Ayudante: Beatrix Geerman 
Amiga: Luz Marina Rodriguez. 


Demas famia: Kelly, Leon, Boekhoudt, Tromp, Ramirez, 
Geerman, Maduro, Werleman, Rasmijn, Kock, Loopstok, 
Lampe, Fingal, de Mey, Thiel y demas famia y conocirnan 


Ta invita pa acto di condolencia y despedida cual lo tuma 
lugar na Royal Funeral Home diasabra 5 di November 2022 di 
9’or pa 11’or di mainta. 


Cremacion lo tuma lugar despues 

Every life is noted and is cherished, 
and nothing loved is ever lost or perished. 


A pesar di su bataya contra un malesa incurabel, nos ta anuncia cu 
a fayece inesperadamente di un infarto di curazon; 


Sr. Jaap Johan de Vries 
Ex-empleado di ENNIA 


*20-8-1940 – †30-10-2022 


Na nomber di: 
Su señora, Joyce de Vries-Nassy 
Lilian Huygens-Nassy y famia 
Harriet M. Nassy 
† Marijke de Vries y famia 
Nienke de Vries y famia 
Reginald L.F. de Palm 
Sisters Jane y Jackie Privitera di New York 


Demas famia, tur su amigonan y conocirnan, bon bisiñanan y 
amigonan di bridge. 


“Montie” sigur lo haña falta di su “Baasje” 


Envez di flor y krans, un donacion na Stichting Koningin Wilhelmina 
Fonds of Aruba Animal Shelter Stichting lo ta altamente aprecia. 


Acto di entiero lo ta diabierna, dia 4 di November 2022, for di 9:00 
pa 11:00 na Royal Pray Funeral Home & Crematory. Cremacion lo 
tuma lugar den ceno familiar. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason nos ta anuncia fayecimento 
inesperadamente di nos ser stima: 


Jeannette J. T. Tromp 
Cariñosamente yama “Dina of Jean” 
*09-07-1973 - †02-11-2022 


Acto di entiero lo wordo anuncia despues 


Cu inmenso dolor na nos curason, pero conforme cu 
boluntad di Dios nos ta anuncia fayecimento di: 


Orlando Loreto Giel 
Cariñosamente yama “Janchi” 
*08-09-1950 - †01-11-2022 


Su estimada esposa: 
Betty Giel-Llerena 


Su mayornan: 
†Benito Giel y † Nicolasa Giel-Semeleer 


Su yiu: Maritza Giel y famia 


Su rumannan: 
Marina y † Pedro Luydens-Giel 
Melida y Eddy Bremo-Giel 
Manolo y Amelia Giel-Contreras 
Tico y Patricia Giel-Rego 
Carina y Michael Croes-Giel 


Su swa y cuñanan: 
Nallibe y Jorge Stockton Llerena 
Nury Llerena Ochoa 
Annery y Patrick Faughnan Llerena 
Armando y Fanny Llerena Ochoa 
Juan y Jasiris Llerena Ochoa 


Su subrino y subrinanan: 
†Jose, Miriam, Eduard, Garrick, Danny, 
Chantalle, Shajir, Chris y Mishlaine 


Su tanta y omonan, primo y primanan, bisiñanan, 
conocirnan y demas famia: 
Giel, Llerena, Semeleer, Luydens, Bremo, Contreras, 
Rego, Croes, van Trigt, Wever, Caraballo, Balentina 


Ta invita pa e acto di despedida y condolencia cu lo 
tuma lugar diasabra 5 di november 2022 na Aurora 
Funeral Home di 9:00 pa 11:00 am, sigui pa e acto di 
cremacion. 


Nos disculpa si den nos tristeza nos por a lubida un 
famia. 


Nos ta lamenta cu despues di entiero no ta ricibi bishita 
di condolencia na cas. 

Every life is noted and is cherished, 
and nothing loved is ever lost or perished. 


In 1988, our family emigrated from Hong Kong to Aruba and 
established Hoori N.V.. Throughout the years, with many ups and 
downs, our father had shown unwavering hard work to provide for 
our family. His knowledge, integrity and discipline had taught us to 
endure any hardship. There are no words for how grateful we are 
for our father’s love. He had molded us to become the men we are 
today, ready to overcome whatever obstacle we may face in the 
future. Thank you Papa, with much love, may 
you rest in peace. Your sons, Sze-Yin & Sze-Hang 


Moon Chiu Chan 
“Founder and Director of Hoori N.V.” 
*23-08-1945 – †26-10-2022 


Spouse: Fei-Fei Chan-Lim 


Children: 
Aaron Sze-Yin Chan and Zhaojun Chan-Ma 
Robert Sze-Hang Chan 


Grandchildren: 
Hau-Yan Chan 
Hau-Shun Chan 


Nieces: 
Anna Chan 
Amy Chan 
Alice Chan 


In memories of his much beloved mother Han-Ngor Chan-Chow. 


Thank you to all our family and friends who have shown their love 
and support in this difficult time, from: Aruba, China, Colombia, 
Curacao, Hong Kong, Netherlands, UK and USA. 


Special thanks: To all the medical personnel and staff at Dr. Horacio 
Oduber Hospital for their excellent care and support. 


To Mr. Wai-Keung Chan, who has supported Mr. Chan with 
unwavering passion through every hardship. 


To all of Hoori N.V.’s employees, past and present, thank you for 
making everything possible for Mr. Chan in the past 34 years. 


To all of Hoori N.V.’s customers, vendors and service providers, thank 
you for your support throughout the years and many more to come. 


Donations can be made to charity ‘Ban Uni Man’ in lieu of flowers. 


There will also be an opportunity to extend condolences on Friday, 
4th November 2022 at Aurora Funeral Home at 2pm to 4pm. 


Hoori N.V., will be closed on the 4th of November, 2022 for Mr. Moon 
Chiu Chan’s funeral. 


Si nos ta biba, nos ta biba pa Dios, 
Y si nos muri, nos ta muri pa Dios, 
Por lo tanto, si nos ta biba of muri, 
Nos ta pertenece na Señor nos Dios. 
Romans: 14 


Cu inmenso tristesa na nos curason, 
nos ta participa fayecimento di: 
Sr. Jacinto 
Francisco Quandus 
Mihor conoci como “Frans” 
*04-12-1948 † 30-10-2022 


Na Nomber di su: 
Esposa: Filomena Quandus-Tromp 
Yiunan: Xiomaira (Mayra) Quandus 
Milanchela y Eldridge Wolff-Quandus 
Govan y Jennilaine (Jenny) Quandus-Ras 


Su unico nieto stima: Dustyn Quandus 


Mayornan: † Aurelio y † Asuncion Quandus-Tromp 
Rumannan: † Rosaria Magdalena(Chileen) Geerman-Quandus 
† Hose Salomon Quandus 


Subrinanan: Shajaira (Sasha) Geerman-Quandus 
Zulaica Flanegin-Quandus y famia 


Suegra y Suegro: † Sebastiana y † Ramon Tromp-Werleman 
Swa y cuña(nan): † Felis Geerman y famia 
Colastica (Lica) Henriquez y famia 
†Juan Tromp 
Benny Tromp y famia 
† Ciro Tromp 
† Ramiro Tromp 
Lourdes Tromp y Franklin Martinus y famia 


Tanta y omo(nan): † Anna y † Pedro Francisco(Pancho) Ridderstaat y famia 
† Pablo y † Theresita Tromp y famia 
Thomasa y † Franciscus Quandus y famia 
† Catharina y Theodor Farro y famia 
† Clara y † Otilio Tromp y famia 
Juan y † Julieta Tromp y famia 
† Fermina y † Bernardo Tromp- Tromp y famia 
† Nicolas y Aura Quandus- Lacle y famia 
† Miguel y † Suzette Quandus y famia 


Primo y prima (nan) 
Comer y Comper(nan): 
Lima Dijkhoff y famia 
Jacky Tromp y famia 
Benny Wolff y famia 
Roque Ras y Lisette Werleman y famia 
Madrina y Padrino (nan) 
Iha: Vilma Tromp 


Amigonan, conocirnan y demas famia: Quandus, Heide, Tromp, Wolff, 
Ras, Werleman, Henriquez, Geerman, Flanegin, Ridderstaat, Cathalina, 
Carrasquero, Hoftijzer, Farro, Eckmeyer, Pak, La Rosa, Figaroa, Leest, Martinus, 
Lacle, Korsen, Esser, Giel, Jacobs, Ridderstap, Vrolijk, Da Silva, Martijn, Wever, 
Angela, Britten y Koolman. 


Ta invita tur famia pa asisti na e acto di entiero cual ta ta tuma lugar 
Diabierna 4 di November 2022 pa 4 or di atardi. Saliendo for di misa St. Anna 
na Noord pa Santana Catolico na Noord. Nos defunto stima “ Papa” lo ta 
reposa for di 2 or di merdia den misa St Anna. 


Enbes di Flor of Krans lo tin un box disponibel pa un donacion pa Wilhelmina 
Kanker Fonds Aruba. 


Nos ta lamenta cu despues di misa nos no por ricibi bishita di Condolencia 
na cas. 


Disculpa nos si den nos dolor y tristeza nos por a lubida algun famia. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 
Cu imenso tristeza na nos curason, 
pero agradecido pa tur locual e la nifica pa nos, nos ta 
participa fayecimento di nos ruman stima: 


Efraim David de Cuba 
*28-09-1959 – †31-10-2022 


Na nomber di: 


Mayornan: 
†Christofera (Tina) de Cuba 
†Louis (Wiwi) de Cuba 


Rumannan: 
Juan (John) de Cuba 
Emilia de Cuba 
Hubert de Cuba y famia 
Olivia y Job Tanis y famia 
Ramiro y Annemieke de Cuba y famia 
Edwin y †Gwen de Cuba y famia 
Elsa de Cuba y famia 
Selvia y Octavio Croes y famia 
Criselda de Cuba 
Rudolf de Cuba y famia 
Ludwina y Nilky Kock y famia 
Tantanan: 
Zr. Renata 
Rosalinda de Cuba 
Sobrina y sobrino, prima y primonan y demas famia de Cuba, 
Kelly, Mahieu, Tanis, Boers, Peterson, Croes, Kock, Tromp, 
Paesch, Wever y demas famia 


Ta invita pa asisti na e acto di entiero cual lo tuma lugar 
Diasabra, 5 November 2022 pa 4’or di atardi saliendo for di 
Misa Santa Filomena pa santana catolico na Paradera. 


E resto mortal lo ta reposa for di 2’or di atardi den Misa Santa 
Filomena na Paradera. 


Nos ta lamenta cu despues di entiero nos no por ricibi bishita 
di condolencia na cas. 


Senñor ta mi wardador, mi’n tin falta di nda; den cunucu di yerba 
berde, E ta pone mi sosega, E ta hibami na awanan tranquil, pa 
bolbe haya forsa. 


Cu immenso dolor na nos curason, pero conforme cu boluntad di 
dios, nos ta anuncia fayecimento di: 


Sra Vda. Genia 
Cecilia Tromp 
Alcantara Carvajalino 
Cariñosamente yama “Jenny” 
*08-02-1940 - †31-10-2022 


Mayornan: †Amada Carvajalino y 
† Andres Alcantara 


Na nomber di su: 
Casa: † Inocencio Felipe Tromp 


Yiunan: Omar F. Tromp 
Edwin Tromp & Anushka Ponson 
Rosalinda Tromp 
Liz P. Tromp & Earnie Panneflek 


Nieto(s)nan: Ashley Tromp, Ellise Panneflek, Eloisa Tromp, Elias 
Panneflek, Eli Tromp y Vinn Tromp 
Como nieto: Stephanie Ras y Jefferson Rojer 
Mama di nietonan: Carina Figaroa, Joanne Croes y Jurene 
Richardson 


Rumannan: † Carmen Celina Fuentes, Lays Gloria de Moya 
Carvajalino, Edith de Moya Carvajalino, Rosa Alcantara y Raul de 
Moya Carvajalino. 


Sobrinan y sobrinonan: Patricia Maria Maria y famia, Lilian del Rocio 
Fuentes y famia, Claudia M. Calvano y famia, Ivan Lascarro y famia, 
Milena Lascarro y famia, Paola Lascarro y famia. Milagros, Victor, 
Jesus David, Edgar y Luz Divina Perez deMoya. 
Swa y Cuña: Jose (Sep) Tromp y famia 
Jacinta Maduro Tromp y famia 
† Felicita Tromp Lampe y Benjamin Lampe 
Mascos cu sobrina y sobrino: Lays Gomez y famia, Victor Gomez y 
famia, Giovanni Gomez y yiu. 


Amigonan di cas: Chayo Koolman y famia. Marcia Peasch y famia, 
Aidee Middendorp y famia, Enrique y Marines y famia, Esperanza 
Ruiz y famia. Carmen Segura y famia, Nilda Guda y famia, Martin 
y Lucy Perea, Elizabeth Cantillo Henriquez y famia, Bienvenida y 
Wilfred Panneflek y famia. Ingrid Acosta y famia, Griselda Acosta y 
famia, Jefferson y famia. 


Señora cu a cuide: Angelique Geerman 
Demas famianan: Alcantara, Carvajalino, Fuentes, Maria Maria, 
Calvano, Figaroa, Tromp, Panneflek, Lampe, Maduro, Ponson, 
Lascarro, Gomez, Croes. 


Ta invita pa e acto di condolencia y despedida cual o tuma lugar 
Diasabra 5 di November 2022 for di 2:00PM-4:00PM na Aurora Funeral 
Home. Despues lo tin acto di cremacion den seno familiar. 
Den lugar di flor of krans, un donashon pa fundashon Beato Jose 
Gregorio Hernandez (Tanki Leendert) lo ta aprecia. Box lo ta 
disponible 


Nos ta pidi nos disculpa si den nos triteza nos por a lubida un of 
demas famia. Nos ta lamenta cu despues di entiero nos no ta ricibi 
di bishita di condolencia na cas. 

